Diari Oficial de la Generalitat Valenciana


Sumari del DOGV 1861, del 14-09-1992 (1992/825890)

ORDRE conjunta del Conseller d'Obres Públiques, Urbanisme i Transports i del Conseller de Treball i Afers Socials, de data 2 de setembre de 1992, per la qual es convoquen ajudes per a l'eradicació de l'habitatge precari en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/09/02/(1)/dof/vci/html**

### Dades del document

Número de DOGV
:   1861

Data del DOGV
:   14-09-1992

Secció del DOGV
:   DISPOSICIONS GENERALS

Número del document
:   1992/825890


Data del document
:   02-09-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre conjunta del Conseller d'Obres Públiques, Urbanisme i Transports i del Conseller de Treball i Afers Socials, de data 2 de setembre de 1992, per la qual convoquen ajudes per a l'eradicació de l'habitatge precari en l'àmbit de la Comunitat Valenciana.  
La disposició final segona del Decret 132/1990, de 23 de juliol, encomana a les conselleries de Treball i Afers Socials i d'Obres Públiques, Urbanisme i Transports, en col·laboració amb els ajuntaments de la Comunitat Valenciana, la coordinació d'actuacions per a l?eradicació de l?habitatge precari en l?Ambit territorial d'aquesta última.  
Després d'una primera convocatòria en 1990, en l'efectuada el 1991 hom pretengué establir unes bases reguladores que, per la seua amplitud i flexibilitat, fossen aplicables en successives convocatòries, per la via de remissió normativa. No obstant això, la indubtable incidència que ha de tenir en la consecució dels objectius buscats per l'anomenat Programa d'Integració Social a què es refereix el decret, tant l'aplicació dels reials decrets 1668/1991 i 1932/1991, sobre finançament d'actuacions en matèries d'adquisició de sòl i del Pla d'Habitatge 1992-1995, respectivament, com el Decret 55/1992, de 30 de març, del Govern Valencià, sobre concessió d'ajudes econòmiques directes per al finançament d'actuacions protegibles en matèria d'habitatge, i les actuacions de promoció d'habitatges que establesca la Generalitat Valenciana a càrrec dels seus propis recursos, aconsella, almenys per a aquest exercici, que la convocatòria d'ajudes per a l?eradicació de l?habitatge precari es realitze d?acord amb les bases específiques que recomanen tals circumstàncies i la conjuntura i les disponibilitats pressupostaries existents, amb la concreció de les ajudes que poden sol·licitar-se segons l?eficàcia requerida per a atendre necessitats puntuals i urgents, amb l?eliminació de la remissió a regulacions anteriors.  
Per tot això, a l?empara de la disposició final segona del Decret 132/1990, del Consell de la Generalitat Valenciana, i conformement a l'article 47 del text refós de la Llei d'Hisenda Pública de la Generalitat Valenciana,  
DISPOSEM:  
Article primer Objecte i àmbit de la convocatòria  
1. Es convoca la concessió de subvencions per a l'eradicació de l'habitatge precari en el territori de la Comunitat Valenciana.  
Tots els ajuntaments que hi pertanyen en els termes municipals dels quals hi hagen habitatges precaris, podran acollir-se a les ajudes que preveu l'ordre.  
2. En relació amb aquesta ordre es considera habitatge precari l'habitacle que, sent utilitzada com a estatge humà, no complesca les característiques i condicions d'habitatge ni siga susceptible d'esdevenir-hi.  
Article segon. Finançament  
1. L'import global màxim de les subvencions que s'atorguen, s'aplicarà a les línies de subvenció, als programes pressupostaris següents, les respectives dotacions dels quals no podran ser ultrapassades:  
a) A càrrec de la línia de subvenció 715./000/92 del programa 431.10 «Arquitectura i Habitatge» 071.200.028 pessetes, destinades a l'adquisició d'habitatge, incloent-ne la reparació o rehabilitació.  
b) A càrrec de la línia de subvenció 405/000/92 del programa .313.10 «Serveis Socials» 63.933.931 pessetes, destinades a actuacions d'integració social  
c) A càrrec de la línia 701/000/92 del programa 313.10 «Serveis Socials» 69.643.051 pessetes, destinades a actuacions d'equipament bàsic  
2. Excepcionalment, quan així ho requeresca l?eficàcia de les soluciones proposades, podran concedir-se ajudes en règim de despeses plurianuals, a càrrec de les dotacions per a transferències de capital incloses amb aquesta finalitat en els mateixos programes pressupostaris d'exercicis venidors.  
Article tercer Classes d'ajudes i condicions de l'atorgament  
1. Hom podrà sol·licitar la concessió de subvencions per a l'eradicació de l'habitatge precari que tinguen per objecte:  
a) Adquisició d'habitatges de nova construcció o del mercat secundari, lliures o subjectes a qualsevol règim de protecció oficial, fins i tot la seua reparació o rehabilitació per a dotar-los de les condicions d'habitabilitat exigida per la normativa vigent.  
b) Rehabilitació o reparació d'edificis o habitatges de propietat municipal, afectats als fins d'aquesta ordre.  
c) L'equipament bàsic dels habitatges destinats a la reubicació.  
d) Prestació de serveis d'integració social de les famílies afectades.  
2. Les ajudes indicades se subjectaran a les següents condicions:  
2.1. El preu d'adquisició dels habitatges (inclós, si s'escau, l?import de la reparació o rehabilitació), no excedirà per metre quadrat de superfície útil d'una vegada el valor del mòdul de HPO que estiga vigent en la data de signatura del contracte. Quan es tracte d'habitatges subjectes a algun règim de protecció oficial, el preu serà el que corresponga d?acord amb aquest règim.  
La superfície no excedirà de 90 metres quadrats de superfície útil, encara que el Director General d'Arquitectura i Habitatge pot dispensar d'aquesta condició quan hi concórreguen circumstàncies justificades com cal.  
2.2. Els habitatges adquirits, així com els que siguen de propietat municipal que siguen objecte de reparació o rehabilitació, seran donades d'alta en l?inventari de béns municipals, amb la qualificació jurídica de béns de servei públic per la seua afectació als fins d'eradicació de l?habitatge precari o, en si mancava, per a residents que complesquen els requisits i tinguen preferència per a l?obtenció d'un habitatge de promoció pública. La seua desafectació per raons sobrevingudes d'interés públic requerirà l'autorització de l?Institut de Serveis Socials.  
2.3. Els habitatges referits en els paràgrafs precedents seran adjudicats per qualsevol títol, que no siga el de domini o drets reals limitatius d'aquest, que conferesca el dret a l?ús i gaudi d'aquests als residents dels precaris, els quals hauran de ser objecte de demolició per part de l'ajuntament segons es vaja efectuant el reallotjament.  
Article quart. Requisits  
Els ajuntaments han de complir els requisits següents:  
a) Tenir població ocupant habitatges precaris, d?acord amb el cens realitzat al seu moment, actualitzat com cal, o amb, el cens que elaboren amb aquesta finalitat.  
b) Acceptar els compromisos i les obligacions que es deriven de l?ordre i de la Llei d'Hisenda Pública de la Generalitat Valenciana, especialment en la regulació que conté de les subvencions; i cal comunicar l?obtenció de subvencions per a aquesta finalitat de qualsevol altre departament o organisme de la Generalitat Valenciana, i d'altres administracions o ens públics.  
Article cinquè. Documentació  
Els ajuntaments interessats han de presentar una sol·licitud segons el model annex i, a més, per ser beneficiaris de les ajudes, aportaran aquesta documentació:  
1. Elaborar el cens de la població afectada, d'acord amb l'article quart, apartat a), ajustant-se al model que facilitarà l'Institut Valencià de Serveis Socials i que anirà conformat amb la firma i la rúbrica dels responsables dels serveis tècnics d'urbanisme i del serveis socials de l'ajuntament.  
2. Després de la valoració del cens elaborat, proposar un pla de reubicació de les famílies afectades, que haurà de contenir els aspectes següents:  
a) Memòria en la qual es realitzarà l'anàlisi de les característiques socials, econòmiques, culturals i les necessitats de la població afectada per l'habitatge precari.  
b) Fases i duració del pla i implantació dels serveis socials necessaris per al seguiment i la tutela d'aquest,  
c) El pla de reubicació haurà de contenir, a més, una diligència acreditativa de la data de l'aprovació pel ple de la corporació, firmada pel seu secretari.  
3. Si, d'acord amb el pla de reubicació, la corporació municipal assumís compromisos d'aportacions patrimonials o econòmiques, per mitjà de certificacions del secretari i de l'interventor d'aquesta s'acreditarà la titularitat dels béns, i l?existència del crèdit ofert o del compromís municipal d'habilitar-lo, respectivament.  
4. Certificació expedida pel secretari de la corporació, amb el vist-i-plau de l'alcalde, de l'acord del ple en què s'aprove:  
1r. Acollir-se a aquesta ordre, concretant la classe i l'import respectiu de l'ajuda o de les ajudes que se sol·liciten, i assumint els compromisos i les obligacions establerts en aquella, i de manera especial en els seus articles tercer, paràgraf 2, i quart, apartat b).  
2n. El cens d'habitatge precari i el pla de reubicació.  
3ª Col·laborar en els fins d'eradicació de l'habitatge precari en el municipi amb les aportacions que, en el seu cas, s'hagen previst en el pla esmentat.  
4. Facultar l'alcalde per a formalitzar la sol·licitud d'ajuda i subscriure els documents que calga per a l'execució dels acords precedents i per a l'efectivitat de les actuacions que s'han de dur a cap d'acord amb la concessió d'ajudes, si s'escau.  
Article sisè. Criteris de concessió d'ajudes  
Les ajudes que preveu l'ordre, s'atorgaran dins dels límits dels crèdits pressupostaris disponibles (sense perjudici del que preveu l'article segon, paràgraf 2), i es ponderaran, entre altres, els següents criteris:  
a) Gravetat i urgència de la problemàtica plantejada, valorada en termes absoluts i relatius.  
b) Naturalesa, abast i idoneïtat de l'aportació i col·laboració municipal oferta.  
c) Apreciació de la incidència que puguen tenir en el municipi les actuacions que projecte portar a cap la Generalitat Valenciana en matèria d'habitatge, per si mateixa o mitjançant un conveni amb l'ajuntament de què es tracte  
Article setè Règim de pagaments i de justificació de la inversió  
1. Els pagaments Pel concepte de transferències de capital s'efectuaran, si els crèdits disponibles ho permeten, d?acord amb els percentatges màxims i després del compliment dels requisits establerts per la Llei 7/1991, de 28 de desembre de Pressupostos Generals de la Generalitat Valenciana, en matèria de pagaments per aquest concepte, a les corporacions locals. En el supòsit de transferències corrents, el percentatge que cal pagar, dins dels màxims permesos per la llei, s'acomodarà als compromisos de despeses contrets pel beneficiari.  
2. La justificació de la inversió de les subvencions concedides, s'acreditarà d'aquesta manera:  
a) Si ha estat concedida per a l'adquisició d'habitatge, mitjançant còpies confrontades dels títols de adquisició i dels manaments de pagament del preu. Per a la percepció del percentatge final caldrà aportar-hi, a més, una certificació del tècnic municipal competent acreditant, respecte a tots els habitatges adquirits, la superfície útil i el preu d'adquisició resultant por metre quadrat útil, i una certificació del secretari de la corporació acreditant l'alta d'aquestes en l?inventari de béns, amb la qualificació exigida per l'article tercer, punt 2 paràgraf 2.2 de l?ordre.  
b) Si l'habitatge adquirit ha estat objecte de reparació o rehabilitació mitjançant contracta, altra el que s'ha indicat a l'apartat precedent, caldrà aportar-hi una còpia del contracte d'obra, dos exemplars de les certificacions d'obra aprovades per l?òrgan municipal competent i còpies confrontades dels manaments de pagament corresponents; per a percebre el percentatge final de la subvenció s'hi adjuntarà un exemplar de l'acta de recepció provisional de les obres.  
Si les obres s'han executat pel sistema d'administració directa, s'hi aportaran les certificacions d'obra aprovades per l?òrgan municipal competent, una certificació de l?interventor acreditant l?import satisfet pel concepte de costos de personal i una còpia de les factures relatives a l'adquisició de materials aprovades per l?òrgan municipal competent i amb la següent diligència autoritzada pel secretari de la corporació: «Aquesta factura es còpia de l?original. Despeses finançades per la Generalitat Valenciana. Subvenció de.. PTA concedida per la resolució de data ... »  
En la mateixa forma expressada en els dos paràgrafs precedents, es justificarà la inversió de les subvencions concedides per a reparar o rehabilitar edificis i habitatges de les quals fóra titular l'ajuntament beneficiari.  
c) Les subvenciones percebudes per a actuacions d'integració social, mitjançant una còpia dels contractes celebrats amb el personal que ha de portar-los endavant, i certificació de l?interventor acreditant l?import satisfet per costos d'aquest personal.  
d) Les subvencions percebudes per a equipament bàsic de l?habitatge, mitjançant una còpia confrontada del contracte de subministrament i de la factura o de les factures diligenciades en la forma de l'apartat b), o només aquestes si es tracta de subministraments menors, i també del manament de pagament corresponent al seu import.  
3. La justificació total de la inversió s'haurà de fer dins del termini establert en el programa d'actuació temporal previst en el pla de reubicació. En cas d'incompliment, i amb un expedient previ amb l'audiència del beneficiari, podria anul·lar-se l?import de la subvenció no invertit.  
Així mateix, procedirà la revocació de la subvenció atorgada en els supòsits d'incompliment de les condicions del seu atorgament; tot això amb un expedient previ i l'audiència del beneficiari, amb l?obligació per part d'aquest de reintegrar l?import que es determine en atenció a la naturalesa, abast i repercussió de l?incompliment, més els interessos de demora.  
4. L'import de la subvenció, en cap cas podrà ser de tal quantia que, aïlladament o en concurrència amb d'altres subvencions que la mateixa Generalitat Valenciana o d'altres administracions o ens públics haguessen atorgat per a la mateixa finalitat, supere el cost de l'actuació, i llavors caldrà reintegrar-ne l'excés, si escau.  
Article vuitè. Tramitació  
1. Les sol·licituds, segons el model de l'annex, acompanyades pels documents especificats en l'article cinquè, es presentaran directament en el Registre General de l'Institut Valencià de Serveis Socials, dins del termini de quinze dies hàbils següents al de publicació d'aquesta ordre al Diari Oficial de la Generalitat Valenciana.  
2. Els ajuntaments que haguessen confeccionat i tramés al seu moment a la Generalitat Valenciana el cens d'habitatges precaris, només hauran de trametre, per a acreditar el requisit exigit en l'article quart, apartat a), un certificat del responsable municipal de l'àrea de Serveis Socials, acreditant que el cens esmentat no ha sofert modificacions o que és objecte d'actualització en els termes resultants de les fitxes noves, per alta o modificació, que s'adjuntaran al certificat.  
Article nové. Resolució  
1. Totes les peticions seran objecte d'acumulació en un sol expedient, i dictaran una resolució conjunta els titulars de les conselleries convocants, a proposta dels directors generals d'Arquitectura i Habitatge i de l?Institut Valencià de Serveis Socials.  
2. En la resolució es determinarà la classe, l'import i la finalitat de les ajudes concedides, i tindran eficàcia sense necessitat de formalització de conveni si dins dels deu dies següents a la data de la seua notificació els beneficiaris no hi haguessen formulat la renúncia.  
3. La resolució la publicarà al Diari Oficial de la Generalitat Valenciana el Servei d'Assessoria Jurídica de l'Institut de Serveis Socials, a partir de la data de la qual podrà ser recorreguda en reposició, com a tràmit previ a la possible interposició d'un recurs contenciós administratiu, en el termini d'un mes.  
Article desè. Seguiment  
1. El control i el seguiment de les actuacions previstes en la concessió correspondrà de forma conjunta a les conselleries concedents.  
2. L'establiment de criteris per a reallotjar les famílies afectades, el farà l?Institut Valencià de Serveis Socials en coordinació amb els equips de serveis socials municipals. Al primer, li correspondrà el seguiment i control del compliment de les condiciones de l'atorgament de les ajudes.  
DISPOSICIO ADDICIONAL UNICA  
1. Per a la mateixa finalitat prevista en aquesta ordre, la Generalitat Valenciana promourà la construcció en els solars o terrenys susceptibles d'edificació que li cedesquen gratuïtament els ajuntaments de la Comunitat Valenciana amb problemes d'habitatge precari, amb els estudis previs de viabilitat econòmica i social i d?acord amb els crèdits disponibles.  
Aquesta circumstància caldrà que la prevegen, en el pla de reubicació, els ajuntaments que s'acullen a l'ordre, i s'avaluarà la seua incidència en la satisfacció de les necessitats existents en matèria d'eradicació de l'habitatge precari.  
2. Excepcionalment, podrà autoritzar-se l'aplicació de tot l'import o de part de la subvenció concedida per a l'adquisició d'habitatge, a l'adquisició de terrenys respecte dels quals es propose un programa de construcció viable i urgent.  
DISPOSICIO DEROGATORIA UNICA  
Es deroga l'ordre conjunta de data 15 d'octubre de 1991, del Conseller d'Obres Públiques, Urbanisme i Transports, i del Conseller de Treball i Afers Socials, sobre convocatòria d'ajudes per a l'eradicació dels habitatges precaris en l'àmbit territorial de la Comunitat Valenciana.  
DISPOSICIO FINAL UNICA  
L'ordre entrarà en vigor l?endemà de la publicació al Diari Oficial de la Generalitat Valenciana.  
València, 2 de setembre de 1992.  
El Conseller d'Obres Públiques, Urbanisme i Transports,   
EUGENIO BURRIEL DE ORUETA  
El Conseller de Treball i Afers Socials,   
MARTIN SEVILLA JIMENEZ  
ANNEX  
Model de sol·licitud  
.... alcalde de l'Ajuntament d.... facultat per acord plenari de data .... us expose:  
1. Que havent resolt aquest ajuntament acollir-se a l'Ordre conjunta del Conseller d'Obres Públiques, Urbanisme i Transports i del Conseller de Treball i Afers Socials, de data 2 de setembre de 1992, sobre convocatòria d'ajudes per a l'eradicació de l'habitatge precari, en compliment d'aquest acord aporte la documentació requerida per l'article cinquè d'aquesta i sol·licite les ajudes següents: Classe d'ajuda sol·licitada Import en PTA  
2. Que a l'efecte de percebre les ajudes que es concedesquen facilite aquestes dades:  
1. NIF de l'Ajuntament:  
2. Compte corrent número:  
- Sucursal/agència urbana:  
- Domicili:  
- Localitat:   
Lloc, data i signatura  
Peu: Institut Valencià de Serveis Socials. C/ Colón, 80. 46606 València.


Còpia Permalink ELI